คราวนี้เลือกกินโอโตยะอีกครั้ง เพราะเห็นหน้าร้านแปะสติ๊กเกอร์ว่า สามารถใช้แต้ม The 1 card 10 แต้มแลกส่วนลด 10% อีกอย่างก็อยากจะลองโซบะเย็นของที่นี่ด้วย
เมนูที่เราสั่งคือ 

โซบะเย็นถ้วยเล็ก ราคา 89 บาท มาพร้อมกับโชยุ วาซาบิ และหอมซอย
กินแค่นี้ไม่น่าอิ่มจึงสั่ง ถ้วยเล็กจริงๆแหละ คีบ 4 ครั้งหมดถ้วยแล้ว 555

สลัดมันฝรั่ง ราคา 69 บาท ไว้กินคู่กัน อร่อยดีค่ะ มันฝรั่งบดหอมเคล้ามากับแตงกวา กินแล้วสดชื่นดี ไม่เลี่ยน น้ำสลัดที่ไว้ราดกะหล่ำปลีซอยนั้นดูเหมือนจะให้น้อยไปหน่อย ชอบกินชุ่มๆ

สลัดไก่ย่างถ่าน สั่งแบบเป็นเซทเมนู ราคา 289 บาท มาพร้อมกับไข่ตุ๋น  น้ำซุปสาหร่ายมิโสะ และข้าว ร้านนี้ข้าวเติมฟรีค่ะ  แฟนกินจานนี้บอกว่าชอบสุดๆ ซอสน้ำสลัดเบซิลรสเปรี้ยวทำให้รู้สึกสดชื่น ผักจัดมาสวยงามสดสะอาด ไก่ย่างหอมกลิ่นถ่าน ไข่ตุ๋นเนื้อเนียนนุ่ม น้ำซุปซดคล่องคอ

ชาเขียวร้อน  บริการฟรีค่ะ

ราคาทั้งหมด 447 บาท ส่วนลด 10% เหลือ 402 บาท 
บวกค่าบริการอีก 10% เป็นเงิน 442 บาท

สรุปคือ ลดไป 5 บาท  (ก็ยังดี)